கேள்வி: சந்தி (நாடகம்) பற்றி விளக்கவும்.
பதில்: சந்தி என்பது நாடகவியலில் நாடகத்தின் கதையைப் பிரித்து அமைக்கும் பிரிவு ஆகும். மயிலை சீனி. வேங்கடசாமி, தமிழர் வளர்த்த அழகுக் கலைகள், பாவை பப்ளிகேஷன்ஸ் வெளியீடு. 2012. p. 115, 116. இதனை அங்கம் எனவும் கூறுவர். பொதுவாக நாடகத்தின் கதையை ஐந்து சந்தியாகப் பிரிப்பர். இதனடிப்படையிலேயே ஓர் சந்தி அதாவது ஒரு பிரிவு மட்டுமே கொண்ட நாடகம் ஓரங்க நாடகம் எனப்பட்டது.
கேள்வி: சந்தி (நாடகம்) - சந்தி வகைகள் பற்றி தகவல் சொல்.
பதில்: # முகம் # பயிர்முகம் # கருப்பம் # விளைவு # துய்த்தல்
கேள்வி: சந்தி (நாடகம்) - பயிர்முகம் பற்றி விளக்கவும்.
பதில்: முளைத்த நாற்று இலைவிடுவது போன்று நாடகத்தின் கதை வளர்வது பயிர்முகம் எனப்படும். அடியார்க்கு நல்லார் சிலப்பதிகார உரையில் இதனைப் பிரதிமுகம் எனக் குறிப்பிடுகிறார். வீரசோழியம் உரையாசிரியர் பெருந்தேவனார் இதனைப் பயிர்முகம் எனக் குறிப்பிடுகிறார்.(பொருளதிகாரம் 21 ஆம் கலித்துறை உரை)
கேள்வி: சந்தி (நாடகம்) - கருப்பம் என்பது என்ன?
பதில்: வளர்ந்த பயிர் கருக்கொண்டு கதிர்விடுவது போல் நாடகக் கதையின் கருத்துத் தோன்றும்படி அமைப்பது கருப்பம் எனப்படும்.
கேள்வி: சந்தி (நாடகம்) - விளைவு பற்றி விளக்கவும்.
பதில்: கதிர் திரண்டு முற்றி மணியாகி அறுவடைக்கு ஆயத்தாமாகி இருப்பது போல நாடகப் பொருள் நன்கு விளங்க அமைப்பது. விளைவு என அடியார்க்கு நல்லாரும் பெருந்தேவனார் விமரிசம் அல்லது வைரிமுகம் என்றும் கூறுவார்.(வீர சோழியம்-பொருளதிகாரம் 31 ஆம் கலித்துறை உரை)
கேள்வி: சந்தி (நாடகம்) - துய்த்தல் என்பது என்ன?
பதில்: முற்றி விளைத்த கதிர்களை அறுவடை செய்து நெல்மணிகளைக் கொண்டு போய் உண்டு மகிழ்வது போல நாடகக் கதையின் முழுக்கருத்தும் தோன்ற அமைப்பது துய்த்தல் எனப்படும். பெருந்தேவனார் இதனை நிருவாணம் என்பார். (வீர சோழியம்-பொருளதிகாரம் 21 ஆம் கலித்துறை உரை) இவ்வாறு ஐந்து சந்திகளாக நாடகத்தின் கதை அமைய வேண்டும் என நாடகத்தமிழ் இலக்கண நூல்கள் கூறுகின்றன.